Prienų rajono savivaldybės tarybai

**SPRENDIMO „DĖL VALSTYBEI NUOSAVYBĖS TEISE PRIKLAUSANČIO TURTO NURAŠYMO IR LIKVIDAVIMO“ PROJEKTO**

**AIŠKINAMASIS RAŠTAS**

2020-10-02

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalis nustato, kad valstybės turtas pripažįstamas nereikalingu arba netinkamu naudoti, kai jis fiziškai ir funkciškai nusidėvi. Taip pat įstatyme nustatyta, kad turtas gali būti nurašomas, jeigu jis yra pripažintas nereikalingu arba netinkamu (negalimu) naudoti ir šio turto negalima panaudoti nė vienu iš įstatymo 27 straipsnio 1 dalies 1–7 punktuose nurodytų būdų.

Vadovaujantis Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašu, patvirtintu Lietuvos Respublikos Vyriausybės 2001 m. spalio 19 d. nutarimu Nr. 1250, reikia gauti valstybės įmonės savininko teises ir pareigas įgyvendinančios institucijos (šiuo atveju Lietuvos Respublikos švietimo, mokslo ir sporto ministerijos) sutikimą nurašyti valstybės turtą.

Prienų rajono savivaldybės administracijos direktorius įsakymu (2020-01-06) pripažino sprendime išvardytą turtą nereikalingu arba netinkamu (negalimu) naudoti.

 Valstybės institucijos sutikimas nurašyti valstybės turtą (kompiuterinę ir programinę įrangą), kuris yra funkciškai (technologiškai) nusidėvėjęs ir nenaudojamas, yra gautas.

Taip pat šiuo sprendimu įpareigojama likviduoti sprendime nurodytą turtą teisės aktų nustatyta tvarka ir pateikti tai patvirtinančius dokumentus Savivaldybės administracijos Buhalterijos skyriui.

Prašome pritarti parengtam sprendimo projektui.

Skyriaus vedėjas Tomas Žvirblys

Džiuljeta Čepeliauskienė, tel. (8 319) 61 173, el. p. dziuljeta.cepeliauskiene@prienai.lt